Samo u BiH: Trener se srušio na terenu da 'ukrade' vrijeme

Nezapamćena scena stiže nam s bosanskohercegovačih travnjaka. Naime u Drugoj ligi Republike Srpske u Foči, trener Sutjeske odlučio je zaustaviti igru teturanjem u teren na kojem se zatim srušio...

<p>U 13. kolu Druge lige Republike Srpske u Foči su snage odmjerili <strong>Sutjeska </strong>i <strong>Leotar</strong>, a o naizgled sasvim običnoj utakmici vjerojatno će se još neko vrijeme pričati zbog glume domaćeg trenera. Niželigaški nogometni travnjaci ne oskudjevaju neobičnim scenama, a posebno zanimljive većinom stižu iz susjedne BiH. Ipak, ovaj posljednji posebno iznenađuje. </p><p>Sutjeska je golom već u drugoj minuti iznenadila goste i do kraja sačuvala taj rezultat (1-0), no domaćin se jednostavno nije mogao opustiti sve do posljednjeg sučevog zvižduka. Kada se u finišu susreta na polovici Sutjeske nizala šansa za šansom, trenera je hvatala nervoza i u jednom trenutku odlučio je pasti na teren i prekiniti igru kako bi 'ukrao' što više vremena.</p><p>Prije toga je trenera Sutjeske u njegovom prostoru lopta pogodila u trbuh, a on je odlučio "teturati" do travnjaka i srušiti se. Sudac je zaustavio igru, ali samo kako bi poslao trenera u svlačionicu.</p>